boli ma pod bradu
boli ma pod bradu neviem ci je to zapal mam tam taku gulicku  co to moze byt
Dobrý deň,
ďakujeme za preavenú dôveru.
Bolestivá hrčka pod bradou sa môže objaviť z rôznych príčin. Najčastejšie sa vyskytuje v dôsledku zväčšenia lymfatických uzlín. Lymfatický systém má v organizme obrannú funkciu. Zväčšenie lymfatických uzlín, ktoré môže sprevádzať aj bolesť, je reakciou na prebiehajúce zápalové ochorenie, infekciu, stres alebo zmenu zdravotného stavu v organizme. Ich opuch v oblasti krku je zväčša spôsobený chorobami, ako napríklad ušná infekcia, chrípka, zápal dutín, infekcia v zube a iné. V niektorých prípadoch to môže signalizovať aj závažné ochorenie. V prípade opuchu je vhodná aplikácia octanových obkladov. Na úľavu citlivých alebo bolestivých uzlín môžete použiť aj teplý vlhký obklad. Pri silnej bolesti je vhodný voľnopredajný liek od bolesti s obsahom ibuprofénu, paracetamolu, či kyseliny acetylsalicylovej. Dôležité je prijímať dostatok tekutín a odpočinúť si.
Uvedený príznak sa mohol objaviť aj v dôsledku iných zdravotných ťažkostí, ako sú lipómy, poruchy štítnej žľazy a pod. Preto ak sa Vám stav do 3 dní nezlepší, alebo sa pridružia iné zdravotné ťažkosti, je potrebné sa obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová